《陪驾幸终南山诗》
南北朝·李昶

尧盖临河颍，汉跸践华嵩。日旗回北凤，星旆转南鸿。

青云过宣曲，先驱背射熊。金桴拂泉底，玉琯吹云中。

古辙称难极，新途或易穷。烟生山欲尽，潭净水恒空。

交松上连雾，修竹下来风。仙才道无别，灵气法能同。

东枣羞朝座，西桃献夜宫。诏令王子晋，出对浮丘公。

作者简介：（516—565）北周顿丘临黄人，小名那。李彪孙。幼能属文，谒宇文泰，泰奇之，令入太学。后累官黄门侍郎，封临黄县伯。甚为宇文泰信任，兵马处分，专以委之，诏册文笔，皆昶所作。武帝时官御正中大夫，进爵为公，出为昌州刺史。